
ประกาศองค์การบริหารส่วนตำบลเทพราช
เรื่อง  แนวทางปฏิบัติเพื่อเสริมสร้างและพัฒนาให้พนักส่วนตำบลและพนักงานจ้างรักษาวินัย  
*************************************
เพื่อให้เป็นไปตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 และเพื่อรองรับภารกิจตามแผนการปฏิรูปประเทศ และยุทธศาสตร์ชาติ 20ปี (พ.ศ.2561–2580) รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ  (Integrity and  Transparency Assessment : ITA) และเป็นแนวทางในการเสริมสร้างและพัฒนาให้พนักงานขององค์การบริหารส่วนตำบลปริก รักษาวินัย ประพฤติตนตามกฎ ระเบียบและแนวทางที่กำหนด ส่งผลให้การบริหารทรัพยากรบุคคล มีความเป็นระเบียบเรียบร้อย และสร้างภาพลักษณ์ที่ดีขององค์กรจึงได้กำหนดแนวทางปฏิบัติต่างๆ เพื่อใช้บังคับกับพนักงานส่วนตำบลและพนักงานจ้างภายในองค์กรให้รักษาวินัย ดังนี้
1. การมาปฏิบัติราชการ - เลิกปฏิบัติราชการตรงตามเวลา 
2. ลงชื่อมาปฏิบัติราชการ – กลับในสมุดลงเวลาทุกครั้ง 
3. เสนอใบลาต่อผู้บังคับบัญชาทุกครั้งที่มีการลา และต้องได้รับอนุญาตก่อนถึงจะหยุดราชการได้
4. การทำงานต้องมีความรับผิดชอบงานในหน้าที่และงานที่ได้รับมอบหมาย ไม่เกียจคร้าน ไม่ละทิ้งหน้าที่ และรายงานผลการทำงาน , ปัญหาที่เกิดขึ้น
5. ทำงานเป็นทีม ร่วมมือกัน ไม่ทะเลาะกัน 
6. ไม่พูดยุยงให้เกิดความแตกแยก
7. การแต่งกายสุภาพเรียบร้อย
8. ให้บริการประชาชนอย่างเท่าเทียมกัน ไม่เลือกปฏิบัติ
9. มีความซื่อสัตย์สุจริต
10.  มีสัมมาคารวะ รู้จักกาลเทศะ
11.  รักษาความสะอาดโต๊ะทำงาน บริเวณสำนักงาน
12.  ปฏิบัติตามกฎ ระเบียบ ข้อบังคับของหน่วยงาน
13.  พัฒนาตนเองอย่างสม่ำเสมอ และต่อเนื่อง
14.  วางตัวเป็นกลางทางการเมือง
15.  ช่วยกันรักษาภาพลักษณ์ขององค์กร
16.  ปฏิบัติตามคำสั่งผู้บังคับบัญชาอย่างเคร่งครัด
17.  ไม่เล่นการพนัน ไม่ดื่มเครื่องดื่มแอลกอฮอล์ในสถานที่ทำงาน
18.  ไม่ใช้อำนาจหน้าที่ในการแสวงหาผลประโยชน์ส่วนตัว
19.  ไม่กระทำการอันเป็นเรื่องชู้สาว
20.  ผู้ที่เดินทางไปเข้าร่วมอบรมเขียนขออนุญาตเดินทางไปราชการในสมุดขออนุญาตทุกครั้ง   
 พร้อมทั้งเสนอรายงานการอบรมเสนอผู้บังคับบัญชาเมื่อการอบรมแล้วเสร็จ
จึงประกาศให้ทราบโดยทั่วกัน
ประกาศ ณ วันที่  1  ตุลาคม  พ.ศ. ๒๕63

(นายไชยา  ขนอม)
นายกองค์การบริหารส่วนตำบลเทพราช
